stanford-oval/wikipedia huggingface dataset:
פסיכוזה
סכיזופרניה > שסעת הילדות

פסיכיאטריה של הילדות היא ענף צעיר מאוד של רפואה. בתקופה המודרנית מתרבים והולכים הסקרים שמביאים תוצאות ממעקב של עשרות שנים אחר התפתחות ילדים, שמציגים חריגויות קשות בגיל הרך. סקרים אלו מגלים אחוז נכבד של מקרים בהם נמצא רצף ברור של התפתחות חולנית בלתי מוגדרת וקשה, שמתחילה בינקות ונגמרת בגיל מבוגר.
מעקבים לטווח ארוך כגון אלו של לאו קנר (Leo Kanner), מראים בבירור שקרוב ל-50% מן הילדים שמתגלים בינקותם כסובלים משסעת ילדות, מגיעים לבגרות במצב של חולי נפשי קשה ביותר, המהווה פסיכוזה סכיזופרנית. הניסיון הקליני הרחב עם מחלת השסעת מלמד שיש צורות קלות של המחלה, וכן מופיעות צורות חלקיות בהן מופיע רק חלק קטן יחסית מהסימנים הטיפוסיים. הפרעות נפשיות קשות מאוד קיימות בילדות, אך מאחר שמדובר בילדים הנמצאים בתהליך של גדילה והתפתחות, טבעי שהפרעות אלו תהיינה שונות בצורתן מן ההפרעות של המבוגר. הן לובשות צורה של הפרעות התפתחות בהן קשה לקבוע ולהפריד בין המחלה לסטייה מההתפתחות המקורית.
תופעות קליניות - התמונה הקלינית של הפסיכוזה האדרוגנית בילדות היא שונה בהתאם לגיל הילד. ככל שהילד צעיר יותר הסימנים הקליניים פשוטים יותר. ככל שהילד גדול יותר הסימנים נעשים קרובים יותר לסימנים של שסעת מבוגרים. סכיזופרניה בינקות - הסימנים הבולטים העיקריים אותם יש לחפש, הם מידת הערנות והפעלתנות של התינוק ומידת הקשר הרגשי שלו עם הסביבה הקרובה. אפתיה, שקט מופרז וקיצוני, מיעוט תגובות לגירויים סביבתיים אליהם מתווסף בגיל שלושה חודשים בערך היעדר או מיעוט בולט של תגובה הרגשה לקרבה אנושית, הם סימני אזהרה הראשונים ולפעמים במקרים ההפרעה לובשת צורה הפוכה, נטייה להגיב חריף מדי לכל גירוי, חוסר שקט קיצוני, חוסר שינה ובכי בלתי פוסק.
ראשית יש לבצע בדיקה רפואית יסודית על מנת להוציא מכלל חשבון מחלה גופנית, אם הבדיקה מסתיימת בלא כלום חובה לעקוב.
הסימנים הקליניים המוסכמים כיום הקובעים את האבחון:
העדר תקשורת בין אישית, בין התינוק לסביבתו האנושית - אין חיוך, אין מפגש של מבט, אין תגובה לקרבה גופנית.
חוסר התפתחות תקשורת לשונית - העדר התפתחות הדיבור או דיבור יוצא דופן מבחינה לשונית (שימוש מוזר במילים רגילות).
תופעות התנהגות יוצאות דופן - כמו נטייה לכפייתיות קיצונית, חוסר יכולת להסתגל לשינויים כל שהם בחייו ובסביבתו. נטייה לפעילות סטראוטיפית מתמידה בצורה קיצונית.
תגובות פרדוקסליות לכאב - מצבי חרדה קיצוניים ובלתי מוסברים.
התייחסות והתקשרות יתר קיצונית לחפצים דוממים תוך התעלמות מן הקרבה האנושית. KANNER ציין והדגיש את הופעתם הנאה הגופנית של ילדים אלה כולל הבעות פנים פקחיות ועדינות. כמו כן ניכרים כישרונות שכליים יוצאים מן הכלל. B. FISH - מציינת את קצב התפתחותם, לעיתים מתפתחים בקצב בלתי שווה, לפעמים תקופות ארוכות של עצירה בהתפתחות ולפעמים התפתחות מואצת ובלתי מוסברת.
כל סוגי התרופות והטיפולים נפשיים, בפסיכוזות הילדות. תנופה מיוחדת קיבל בשנים האחרונות הטיפול ההתנהגותי והטיפול החינוכי. במקרים בהם התפתחות הדיבור לקויה או חסרה נכנסים לתמונה קלינאי תקשורת.
תסמינים גופניים

קיימים שני ליקויים עיקריים שנמצאו קשורים לסכיזופרניה. האחד קשור בהיווצרות של מרכיבים ביולוגיים במוח ברמות לא תקניות. השני מבטא ככל הנראה בחוסר התפתחות של קשרים עצביים בצורה תקינה או מלאה.
סיכון מוגבר לפגיעות פסיכוזה קשור גם לקיומה של הפרעת אישיות סכיזוטיפלית.
התאוריות הרווחות כיום ממקדות את הפתולוגיה סביב הפעילות ההנוירוטרנסמיטוריות של הקטכולאמינים, ההנחה הראשונה היא שקיימת דיס רגולציה שלדופאמין במסלול המזו לימבי לתלמוס ולקורטקס. לפי הנחה זו, פעילות דופמינרגית מוגברת בקולטן D2 ברמה פוסט־סינפטית קשורה בצורה זו או אחרת לסימנים החיוביים במצבים פסיכוטיים פעילים.
הוכחה לכך אפשר למצוא מכמה כיוונים:
אמפטמינים הם חומרים פסיכוטומימטיים העלולים לגרום פסיכוזה דמוית סכיזופרניה פרנואידית באנשים נורמליים ואף להחמיר את הפסיכוזה אצל חולים סכיזופרניים. חומרים אלו מגרים את הקולטן הדופמינרגי D2 במסלול המזו־לימבי.
קיים מתאם בין מידת החסימה של קולטנים פוסט־סינפטיים דופמינרגיים מטיפוס D2 ובין יעילות הפעילות אנטי־פסיכוטית של התרופה, המתבטאת בהפחתת הסימפטומטולוגיה הקלינית החיובית בשלב החריף של הסכיזופרניה.
בחולים סכיזופרנים נמצאת פעילות יתר של מטבוליזם הדופאמין.
בדיקות מוח שלאחר המוות בחולים סכיזופרנים מראות בעקביות עלייה בקשירת ליגנד לקולטנים דופמינרגים D2 בגרעינים קאודט, פוטמן, ובגריעין אקומבנס.
ההנחה השנייה היא שפעילות יתר או תת-פעילות של קולטן D1 בקורטקס הפרה פרונטלי (P.F.C) אחראי לפתופיזיולוגיה של ההפרעות הקוגניטיביות בסכיזופרניה.
ממצאים מראים כי בסכיזופרניה קיימת אינטראקציה בין כמה גורמים: גנטיים, נוירו-התפתחותיים וסביבתיים.
לפי המאמר - הפרשה בלתי מבוקרת של דופמין גורמת לכמות בלתי מבוקרת של דופמין בחלל הסינפטי של תאי העצב. במצב זה של חוסר איזון של דופמין תהליך הפניית הקשב הטבעי משתבש ותשומת הלב מופנית באופן מפוזר לגירויים חיצוניים ופנימיים. במצב זה במקום לבקר את הפניית תשומת הלב והקשב, הדופמין מייצר הפרעה. במצב זה האדם מחפש פירוש לגירויים אלו והמשמעות מוענקת בתהליך של ”מלמעלה למטה" במטרה להבין את התופעות.
גורמים גנטיים

נמצא כי היסטוריה משפחתית של פסיכוזה קשורה לעלייה בסיכון ללקות בהפרעות פסיכוטיות. בהורים, באחים, בילדי הורה סכיזופרני ובקרוב משפחה מדרגה הראשונה אחוז התחלואה נע בין 5% לבין 15%. ואילו בילדי שני הורים סכיזופרנים - בין 15% ל־55%.
השוואת דמיון בתחלואה בין תאומים מראה מתאם הרבה יותר גבוה בתאומים זהים 35% -55% מאשר תאומים לא זהים 5%-15%. מחקרים אלו עדין אינם מבודדים די הצורך את התרומה היחסית של גורמים גנטיים וסביבתיים.
גורמים פסיכו־סוציאליים

מחקרים עדכניים רבים מצביעים על קשר סיבתי בין טראומה לפסיכוזה, כאשר הטראומה עשויה להיות התעללות בתקופת הילדות ו/או ההתבגרות מצד ההורים (בעיקר רגשית, אך גם מינית ופיזית) או מצד ילדים אחרים (במערכת החינוך וכו׳), תקיפה מינית (אונס), וכן אירועי חיים בלתי צפויים כגון מוות של קרוב משפחה דרגה ראשונה, אירועים טראומטיים של מלחמה וכדומה.
בנוסף, מתרבים החוקרים הסבורים שפסיכוזה (וסכיזופרניה), הפרעת דחק פוסט-טראומטית, הפרעת אישיות גבולית, והפרעות חרדה למיניהן, הן כולן התבטאויות שונות של תגובה לטראומה כלשהי.
תקופה קריטית - כ־80% מהחולים בהפרעה פסיכוטית חווים את האפיזודה הפסיכוטית הראשונה שלהם בין הגילאים 16-33. כלומר ניתן לומר שתקופות הקריטיות לפסיכוזה הן גיל ההתבגרות והבגרות המוקדמת.
טיפול

במחקר מטא-אנליזה שהשווה טיפולים שונים לפסיכוזה, טיפול קוגניטיבי-התנהגותי נמצא הכי יעיל להפחתת תסמינים חיוביים (לדוגמה, הלוסינציות ודלוזיות) ואימון בכישורים חברתיים נמצא הכי יעיל להפחתת תסמינים שליליים (לדוגמה, אנהדוניה ושטיחות רגשית)
ראו גם

פסיכוזה שלאחר לידה
דיכאון פסיכוטי
התערבות מוקדמת בפסיכוזה
לקריאה נוספת

א' אליצור, ש' טיאנו, ח' מוניץ, מ' נוימן, פרקים נבחרים בפסיכיאטריה, מהדורה חמישית, 2010.
Sadok, B.J.& Sadok V.A. (2011) Kaplan & Sadok synopsis of psychiatry - Behavioral sciences, Clinical psychiatry (11th Ed).
הסיווג והאבחון הפסיכיאטרי לפי ארגון הבריאות העולמי - ICD-10
Diagnostic & Statistical Manual of Mental Disorders DSM V - 2013
ד"ר עלי דרעין, מחלות נפש והפרעות בהתנהגות
רננה שטנגר אלרן - אוטוביוגרפיות של שגעון: מבט על האדם והנרטיב. 2016. לקריאת הספר המלא בפסיק הספרייה הדיגיטלית.
חנה גרין - מעולם לא הבטחתי לך גן של ורדים.
הערות שוליים

1 2  David Trevor Turner, Mark van der Gaag, Eirini Karyotaki, Pim Cuijpers, Psychological Interventions for Psychosis: A Meta-Analysis of Comparative Outcome Studies, American Journal of Psychiatry 171, 2014-05, עמ' 523–538 doi: 10.1176/appi.ajp.2013.13081159
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007546286305171 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלכסנדר סקושגורד

| --- | --- |

סקושגורד ב-2016
 לידה:  25 באוגוסט 1976 (בן 48) סטוקהולם, שוודיה שוודיה
 שם לידה:  Alexander Johan Hjalmar Skarsgard 
 מדינה:  שוודיה 
 תקופת הפעילות:  מ-1984 
 מקום לימודים:  אוניברסיטת לידס ע"ש בקט  מכללת מרימאונט מנהטן  Södra Latin 
 בן או בת זוג:  קייט בוסוורת' (נובמבר 2009–2011)  אלכסה צ'ונג (מאי 2015–יולי 2017)  אוון רייצ'ל ווד (2009–2009)  טובה נובוטני 
 פרסים והוקרה:  פרס סטלייט להרכב השחקנים הטוב ביותר (2009)  פרס אמי לשחקן המשנה הטוב ביותר במיני סדרה או סרט טלוויזיה (2017)  פרס גילדת שחקני המסך  פרס גלובוס הזהב 
 פרופיל ב-IMDb
 
אלכסנדר יוהאן ילמר סְקוֹשְׁגוֹרְד (בשוודית: ‏Alexander Johan Hjalmar Skarsgårdקובץ:Sv-Alexander Skarsgård.ogg‏Ⓘ‏; נולד ב-25 באוגוסט 1976) הוא שחקן שוודי, זוכה פרס אמי, פרס גלובוס הזהב ופרס גילדת שחקני המסך על תפקידו כפרי רייט בסדרה "שקרים קטנים גדולים" ברשת HBO. עוד לפני כן, התפסם בזכות תפקידו כאריק נורת'מן בסדרת הטלוויזיה "דם אמיתי", ובתור בראד קולברט במיני-סדרה "דור מזוין".
ביוגרפיה

סקושגורד נולד בסטוקהולם, שוודיה. הוא בנו הבכור של השחקן השוודי סטלאן סקושגורד ואשתו הראשונה מיי, פיזיקאית במקצועה. הוריו התגרשו ב-2007. אלכסנדר הוא הבכור משישה אחים, בהם השחקנים גוסטב סקושגורד, ביל סקושגורד וואלטר סקושגורד ועוד שני אחים למחצה מנישואיו השניים של אביו.
חבר של אביו אשר עבד כמפיק נתן לסקושגורד את תפקידו הראשון בקולנוע בגיל 7. ב-1989, הופיע בתפקיד ראשי בסרט טלוויזיה שוודי "הכלב שחייך" של תאגיד השידור השוודי. בגיל 19 התגייס לצבא השוודי ושירת כ-18 חודשים. לאחר שחרורו, עזב את שוודיה והחל ללמוד בחוג ללימודי אנגלית באוניברסיטת לידס בקט במערב יורקשייר, אנגליה במשך שישה חודשים.
חיים אישיים

ביולי 2011, הוא קיבל תואר כבוד מאוניברסיטת לידס בקט, שבה למד. הוא מזדהה כפמיניסט.
בשנים 2015-2017, סקושגורד היה בזוגיות עם הדוגמנית והסטייליסטית הבריטית אלכסה צאנג.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1984 | Åke and His World | קאללה נוב |  |
| 1999 | Happy End | באמס ויקטורסון |  |
| 2000 | The Diver | אינגמר |  |
| 2000 | White Water Fury | אנדרס |  |
| 2000 | Wings of Glass | יוהאן |  |
| 2001 | Kites Over Helsinki | רובין אסטרום |  |
| 2001 | זולנדר | מיקוס |  |
| 2002 | The Dog Trick | רובינסון-מיק |  |
| 2003 | To Kill a Child |   | סרט קצר; במאי ותסריטאי |
| 2005 | Double Shift | ניסי |  |
| 2005 | About Sara | קאללה אוברג |  |
| 2006 | The Last Drop | לוטטנט יורגן וולר |  |
| 2006 | Kill Your Darlings | גארט |  |
| 2006 | Score | מיק |  |
| 2006 | יציאה | פביאן וון קלרקינג |  |
| 2007 | Järnets änglar | סטפן |  |
| 2009 | Metropia | סטפן | דיבוב |
| 2009 | Beyond the Pole | טרג׳ה |  |
| 2010 | Trust Me | אלכס |  |
| 2010 | המומינים: כוכב השביט | מומין-טרול | דיבוב |
| 2010 | 13 | ג'ק |  |
| 2011 | כלבי הקש | צ'ארלי ונר |  |
| 2011 | מלנכוליה | מייקל |  |
| 2012 | באטלשיפ | סטון הופר |  |
| 2012 | בעיניים של מייזי | לינקולן |  |
| 2012 | מנותקים | דרק הול |  |
| 2013 | חיים כפולים | בנג'י |  |
| 2014 | המעניק | אבא של ג'ונאס |  |
| 2015 | Hidden | ריי |  |
| 2015 | יומנה של נערה מתבגרת | מונרו רתרפורד |  |
| 2016 | זולנדר 2 | אדם |  |
| 2016 | מלחמה על כולם | טרי מונרו |  |
| 2016 | האגדה של טרזן | טרזן |  |
| 2018 | אילם | ליאו ביילר |  |
| 2018 | בחשכת הליל | ורנון סלואן |  |
| 2018 | ההונאה הגדולה | אנטון זלסקי |  |
| 2019 | אחרי המלחמה | סטפן לובראט |  |
| 2019 | מה הסיכוי? | ראש הממשלה ג'יימס סטיוורד |  |
| 2019 | המחסלים | סמל דיקס |  |
| 2021 | חוצָה את הקו | ג'ון |  |
| 2021 | גודזילה נגד קונג | ד"ר נתן לינד |  |
| 2022 | מלך הצפון | הנסיך אמלת' | גם מפיק בפועל |
| 2023 | Eric Larue | רון לה-רו |  |
| 2023 | בריכת אינסוף (אנ') | ג'יימס פוסטר |  |
| 2023 | מבעד לעדשה | רולנד פנרוז (אנ') |  |
| TBA | The Tiger | ואנזין |  |
| TBA | The Pack |  | גם במאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1987 | Idag röd | פרד | סרט טלוויזיה של תאגיד השידור השוודי |
| 1989 | Hunden som log | ג'וג'ו | סרט טלוויזיה של תאגיד השידור השוודי |
| 1999 | Vita lögner | מרכוס | 10 פרקים |
| 2000 | D-dag | בן חורג של ליז | סרט טלוויזיה של DR |
| 2000 | Judith | אנטה לינדסטרום | פרק: "Del 2" |
| 2005 | התגלות | גאנר אקלינד | מיני-סדרה |
| 2006 | Cuppen | מיק | סרט טלוויזיה של תאגיד השידור השוודי |
| 2007 | Golden Brown Eyes | בוגי נייטס סאנגר | מיני-סדרה |
| 2008 | דור מזוין | בראד קולברט | מיני-סדרה |
| 2008–2014 | דם אמיתי | אריק נורת'מן | תפקיד ראשי (7 עונות); 76 פרקים |
| 2013 | על הפנים | טובי פאוורס | פרק: "Chapter 29" |
| 2017–2019 | שקרים קטנים גדולים | פרי רייט | תפקיד ראשי (2 עונות); 14 פרקים פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2017) |
| 2018 | היסטוריה שתויה | ג'יימס דאן | פרק: "Heroines" |
| 2018 | המתופפת הקטנה | גדי בקר | מיני-סדרה |
| 2019 | איך להפוך לאלוהים (אנ') | טראביס סטאבס | פרק: "The Stinker Thinker" |
| 2020–2021 | העמדה | רנדל פלאג | מיני-סדרה |
| 2021–2023 | יורשים | לוקאס מטסון | דמות חוזרת, עונה 3; דמות ראשית, עונה 4 מועמד פרס אמי לבידור בפריים טיים לשחקן אורח בסדרת דרמה (אנ') (2022)  מועמד פרס אמי לבידור בפריים טיים לשחקן משנה בסדרת דרמה (אנ') (2023)  מועמד פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה (2024) |
| 2024 | מר וגברת סמית' | ג'ון סמית' השני | פרק: "First Date" |
-קישורים חיצוניים

אלכסנדר סקושגורד, ברשת החברתית אינסטגרם
אלכסנדר סקושגורד, במסד הנתונים הקולנועיים IMDb (באנגלית)
אלכסנדר סקושגורד, באתר AllMovie (באנגלית)
אלכסנדר סקושגורד, באתר Rotten Tomatoes (באנגלית)
אלכסנדר סקושגורד, באתר Box Office Mojo (באנגלית)
אלכסנדר סקושגורד, באתר Metacritic (באנגלית)
אלכסנדר סקושגורד, במסד הנתונים הקולנועיים KinoPoisk (ברוסית)
מיכל הניג, אלכסנדר הגדול: על אלכסנדר סקרסגרד, באתר nrg‏, 25 באוגוסט 2010
שירית גל, "מצטלם בעירום, אבל אני יותר מחתיכת בשר", באתר ynet, 7 ביולי 2016
שירית גל, כוכב "דם אמיתי": "הזדקקנו לישראלים על הסט", באתר ynet, 3 בדצמבר 2018
ויטאלה קאנדיאנו

ויטאלה קאנדיאנו (באיטלקית: Vitale Candiano; נפטר ב-1017) היה הדוכס ה-24 של ונציה. ויטאלה כיהן כדוג'ה בין השנים 978–979.
חייו

ויטאלה היה בנו של הדוג'ה ה-22 של ונציה, פייטרו קאנדיאנו הרביעי. הוא נבחר לתפקיד הדוג'ה באספת עם שנערכה בספטמבר 978 לאחר שקודמו, פייטרו אורסאולו הראשון, נמלט למנזר במפתיע.
לאחר תום כהונה בת 14 חודשים, ויתר ויטאלה על כיסאו, מסיבות בריאות.
בתקופת כהונתו חיזק ויטאלה את היחסים הרעועים בין העיר ונציה לבין האימפריה הרומית הקדושה, יחסים שהתערערו לאחר שבשנת 976 שרף המון ונציאנלי את ארמון הדוג'ה כאשר בתוכו נמצא הדוג'ה דאז - פייטרו קאנדיאנו הרביעי, אביו של ויטאלה. פייטרו קאנדיאנו שלט בתמיכת קיסר האימפריה הרומית הקדושה אוטו השני, והיה קשור אליו ואל מלך איטליה בקשרי משפחה. כהונתו של ויטאלה סייעה לגשר על הקרע בין לה סרניסימה לבין האימפריה.
לאחר שוויתר על כיסאו הצטרף ויטאלה למנזר סנט'אילאריו, וחי חיי נזירות. הוא נפטר בשנת 1017 ונקבר במנזר.
צבעוניות מבנית

צבעם החיצוני של כנפי המורפו הכחול מושג באמצעות צבעוניות מבנית. הכחול מזהיר טורפים מפני רעילותו. אולם הפיגמנט על כנפיו הוא דווקא חום, המשמש כהסוואה על גזעי העצים.
צבעוניות מבנית היא הפקת צבע באמצעות מבנה מיקרו או ננו סקופי של פני שטח.
בשונה מצבעים המופקים על ידי צבענים (פיגמנטים) הגורמים לבליעה והעברה סלקטיבית של אורכי גל, בצבעוניות מבנית נוצר הצבע על ידי פגיעת אלומת אור בעלת אורכי גל שונים במשטח מרובד בעל מבנים זעירים כאשר האור מוחזר באופנים שונים מהשכבות השונות של המשטח, תופעה הנקראת גם "סכמו-כרומים". בשל השבירה הנוצרת בין השכבות, וההפרעות הנגרמות באור המוחזר מהמבנים השונים בהתאם לגאומטריה של פני השטח, מקבלים בזוויות שונות צבעים שונים. שילוב של מבנים זעירים של פני שטח יחד עם צבענים גורם להם להיראות בצבעים שונים, לדוגמה: נוצות זנב טווס צבועות בצבען חום, אך בשל מבנה פני השטח שלהן הן נראות בצבעי כחול, טורקיז וירוק.
הצבעים הזוהרים המבריקים של נוצות הזנב של הטווס הזכר נוצרים על ידי צבעוניות מבנית, כפי שצוינו לראשונה על ידי אייזק ניוטון ורוברט הוק.
היסטוריה

במאה ה-17 שני מדענים אנגלים רוברט הוק ואייזק ניוטון היו הראשונים שצפו בצבעוניות מבנית. הם טענו שהצבעוניות נוצרת במנגנון של התאבכות גלי אור, דבר שהוסבר עלי די תומאס יאנג בשנת 1803 כמאה שנה מאוחר יותר. אפשר לתאר צבע זוהר כתוצאה מהתערובת של השתקפות ממשטחים של שכבות דקות. האור המוחזר ממשטחים בעלי עובי המתאים לאורך הגל, יוצר התאבכות בונה, ובעובי שונה התאבכות הורסת. לכן נראים צבעים שונים לפי עובי המשטחים. במבנים של שכבות דקות מרובדות התופעה מסובכת ולכן אפקטים הצבעוניים סגנוניים במיוחד.
עקרון פעולה

הצבעים בטבע נוצרים כתוצאה ממנגנונים שונים. לרוב מנגנון הפקת הצבע הוא כתוצאה מכך שעצמים בולעים אורכי גל באופן סלקטיבי ומעבירים או מחזירים את שאר אורכי הגל, כך שלעין הצופה מגיעים אורכי הגל שחזרו או הועברו בעצמים אלו. צבעים יכולים להופיע גם בעצמים שקופים או חסרי צבענים במנגנון שאינו תלוי בבליעה סלקטיבית אלא מבוסס על מנגנון אופטי הקשור להתאבכות כתוצאה מהחזרת אור משכבות דקות, עקיפה והפרעות נוספות. בועת סבון או שלולית מים למשל נראים צבעוניים בשל התאבכות של גלי האור. כשהאור פוגע בקצה השכבה הוא נשבר: חלקו מוחזר מהדופן החיצונית וחלקו נשבר דרכה ומוחזר רק בהגיעו אל הדופן הפנימית. אלומת האור המוחזרת מהשכבה נקבעת, אם כן, על סמך התאבכות שני המרכיבים. הפרש המופע (פאזה) שנוצר בכל מסע בין המשטח החיצוני והמשטח הפנימי של השכבה הוא ביחס ישר לעובי השכבה וביחס הפוך לאורך הגל. מכאן שעבור כל עובי אפשרי של שכבה דקה, ההתאבכות היא בונה עבור אורכי גל מסוימים, והורסת עבור אחרים. אם מקרינים על שכבה דקה אור לבן כלומר, אור שמכיל את כל אורכי הגל הנראים, יבלטו מספר צבעים שיוחזרו ממנה בעוד שאחרים ייעלמו. הדבר ייצור מעין גוון צבעוני שמשתנה כשמשתנה עובי השכבה. צבעים הנראים על גבי תקליטור נגרמים על ידי עקיפה על חריצים הקיימים במרווחים קבועים על פני השטח, היוצרים צבעוניות מבנית.
צבעוניות מבנית היא האחראית לצבעי הכחול והירוק של הנוצות במינים רבים של ציפורים, כמו גם לצבען של כנפי פרפרים וחיפושיות ממינים שונים. צבעוניות מבנית מפיקה את הצבעים הססגוניים של החומר דר, המיוצר על ידי מספר צדפות, למשל כאלה המשתייכות למשפחות הנאוטילוסיים וה-Pteriidae. הסיבה לכך היא שהצבע המוחזר תלוי בזווית הצפייה, ומכל זווית המרווח של המבנים שונה. ניתן לשלב צבעים מבניים עם צבעי פיגמנט, למשל נוצות טווס הן חום עם פיגמנט מלנין.
דוגמאות > צבעוניות מבנית בבעלי חיים

אצל בעלי חיים כמו על נוצות של ציפורים וקשקשים של פרפרים, ההפרעות נוצרות על ידי מגוון של מנגנונים אופטיים כמו סריג עקיפה, מראות סלקטיבית, גבישים פוטונים, סיבי גביש, מערך של מבנים ננומטרים וחלבונים שיכולים להשתנות בתצורה שלהם. רבים מהמנגנונים הללו ניתן לראות על ידי מיקרוסקופ אלקטרוני.
סריג עקיפה הבנוי משכבות של כיטין ואוויר מפיק את הצבעים הססגוניים של הקשקשים אשר בכנפי פרפרים שונים, ויוצר גם את הצבעים של נוצות הזנב של עופות כמו אצל הטווס. דרך נוספת לייצר סריג עקיפה היא עם מערכים דמויי עץ של כיטין, כמו בקשקשי הכנף של חלק מפרפרי מורפו הטרופיים הססגוניים.
גבישים פוטוניים יכולים להיווצר בדרכים שונות. למשל בפרפרים ממין Paridessesostris, פרפרי "האמרלד – טלאים" ממשפחת Cattle heart, נוצרים גבישים פוטונים ממערכים של חורים ננומטרים בכיטין על קשקשי הכנף. לחורים קוטר של כ-150 ננומטר בערך באותו מרחק זה מזה. החורים מסודרים באופן קבוע באזורים מסוימים היוצרים "טלאים" קטנים; טלאים שכנים מכילים מערכים עם אוריינטציות שונות. התוצאה היא שבקשקשי אמרלד - הטלאים משתקף אור ירוק באופן שווה בזוויות שונות במקום להיות ססגוני (מחליף צבעים).
בחדקונית מברזיל ממין Lamprocyphus augustus, השלד החיצוני העשוי מכיטין מכוסה בקשקשים סגלגלים ירוקים זוהרים. אלה מכילים סריגי גבישים מבוססי יהלומים אשר מוטים בכל הכיוונים כדי לתת צבע ירוק מבריק שכמעט לא משתנה עם הזווית. הקשקשים מחולקים בצורה יעילה לפיקסלים ברוחב של מיקרומטר. כל פיקסל כזה הוא גביש יחיד ומשקף את האור בכיוון שונה משכניו.
מראות סלקטיבית יוצרות אפקטי התאבכות הנוצרים מבקעות בצורת קערה בגודל מיקרון מרופדים בשכבות מרובות של כיטין בקשקשי הכנף של פרפרי Papilio palinurus, ממשפחת פרפרי סנונית אמרלד. אלה פועלים כמו מראות סלקטיביות עבור שני אורכי גל של אור. אור צהוב משתקף ישירות מהמרכזים של הקערות; האור הכחול משתקף פעמיים מהצדדים של הקערות. השילוב נראה ירוק, אך ניתן לראותו כמערך של כתמים צהובים מוקפים בעיגולים כחולים מתחת לעיני המיקרוסקופ.
ספיר ים (Sapphirinidae) הוא יצור ימי זעיר (גודלו נע בין 1 עד 7 מ"מ) מתת-מערכת הסרטנאים, הזכר חסר עיניים, לנקבה יש עיניים, והיא תמיד שקופה לא מחליפה צבעים. כשהזכר שוחה הוא מציג צבעים מרהיבים בגוון של כחול-סגול זוהר ולפעמים גם צהוב ואדום וברגע הוא יכול להפוך לבלתי-נראה. צבעו משתנה בהתאם לזווית האור באמצעות מבנים ננומטריים של גבישי גואנין.
הצבעים הססגוניים הבהירים בזיפים של אפרודיטה, עכבר הים, נוצרו על ידי מערכים משושים של סיבי גביש חלולים בגודל ננומטרי. בבעלי חיים צבעים אלו משמשים כסימן מתריעה המזהיר את בני מינם מפני טורפים או סימן מרתיע טורפים. קירות כיטין של זיפים חלולים בתצורה של גבישים פוטוניים בדמות חלת דבש משושה; חורי המשושים הם במרחק 0.51 מיקרומטר זה מזה. המבנה האופטי מתנהג כאילו היה מורכב מערימה של 88 סריגי עקיפה, מה שהופך את אפרודיטה לאחד מהחיות הססגוניות ביותר ביצורים הימיים.
מטריצות המכילות קרטין ספוגי המורכבות ממבנים ננומטרים באוריינטציה אקראית, מייצרות את הצבע הכחול של הארה הכחולה-צהובה Ara ararauna. מכיוון שההשתקפויות לא מסודרות באותו הכיוון, הצבעים לא משתנים הרבה עם הזווית, ולכן הם לא ססגוניים.
צבעוניות מבנית באמצעות מראה סלקטיבית
דוגמאות > צבעוניות מבנית בצמחים

בצמחים מיוצרים על ידי התאים ננומבנים היוצרים צבעים מבריקים. הצבע הכחול המבריק ביותר הידוע מכל רקמה חיה אחרת מצוי בפרות יער השיש האפריקאי, Pollia condensata, שבו יש מבנה ספירלי של סיבי תאית (צלולוזה) המייצרים פיזור לפי חוק בראג Bragg's law.
הצבע הכחול הססגוני של פירות היער הוא האינטנסיבי ביותר מכל חומר חי. גרגרי היער בעלי משטח של ארבע שכבות של תאים עם קירות עבים, המכיל ספירלות של תאית שקופה במרווחים כדי לאפשר התאבכות בונה עם אור כחול. בהמשך לתאים אלו יש שתיים או שלוש שכבות של תאים המכילות טאנין (פולי פנול הנמצא בצמחים) עבה בצבע חום כהה.
Pollia מייצר צבע חזק יותר מכנפי פרפרי Morpho, והוא אחד המקרים הראשונים של צבעוניות מבנית ידועה מן הצמח.Pollia הוא האורגניזם הראשון הידוע שמראה קיטוב אקראי של אור. מבנים מיקרונים ספירלים נמצאים גם בחיפושיות שבהן מייצרים צבעים ססגוניים.
הצבע הייחודי של פירות מורן החורש, כחול כהה בעלי גוון מתכתי, אינו מבוסס על ידי בליעת אור של צבען כברוב הצמחים, אלא הוא נוצר מיחסי גומלין של האור עם מבנים מחזוריים זעירים של ליפידים שגודלם כמה מאות ננומטרים (מיליארדיות המטר). לעת עתה לא ידועה שום צבעוניות מבנית המבוססת על שכבה ליפידית – לא בצמחים, לא בבעלי חיים ולא בשום מקום אחר. בדפנות התאים החיצוניים של הפרי קיים מבנה עבה יחסית של 30 עד 10 מיקרומטר, העשוי משכבות משני סוגים שונים, שעוביין נע בין 30 ל-200 ננומטר. שכבה אחת היא דופן תא צמחי רגיל והשנייה מורכבת ממבנים מחזוריים זעירים של ליפידים המוטבעים ללא סדר. מתחת לשכבות המחזוריות של דופן התא והליפידים, שגורמות להחזרת הצבע הכחול, נמצא צבען אדום, אנתוציאנין, המקיף את הזרע. אור, שאינו מוחזר ממבנה הליפידים, נבלע בצבען האדום הכהה שמתחתיו. בליעה זו מונעת את פיזורו של האור, ומבליטה את ההשתקפות הכחולה מדפנות התאים השקופים של האיפדרמיס.
דוגמאות > ביומימיקרי - צבעוניות מבנית בטכנולוגיה

לצבעוניות מבנית יש פוטנציאל ליישום תעשייתי, מסחרי וצבאי, עם משטחים ביומימטיים שיכולים לספק צבעים מבריקים, הסוואה אדפטיבית, מתגים אופטיים יעילים וזכוכית עם החזרה נמוכה:
ניתן ליצור בדים לצורך הסוואה צבאית שמשנים את הצבע והמבנה שלהם כדי להתאים את עצמם לסביבה, בדיוק כפי שעושים זיקיות ודיונונים. היכולת לשנות החזרות לאורכי גל שונים של אור יכולה גם להוביל למתגים אופטיים יעילים שיכולים לתפקד כמו טרנזיסטורים, מה שמאפשר למהנדסים ליצור מחשבים ונתבים אופטיים מהירים. מבנה ננומטרי של "עין העש" יכול לשמש ליצירת זכוכית לחלונות עם החזרה נמוכה, תאים סולריים, התקני תצוגה, וטכנולוגיות של משטחים חמקנים לצרכים צבאיים.
הערות שוליים

↑  Hooke, Robert." Micrographia" Chapter 36 ('Observ. XXXVI. Of Peacoks, Ducks, and Other Feathers of Changeable Colours') (Nov. 1664).
↑  Ball, Philip . "Nature's Color Tricks". Scientific American 306 (5): 74–79 (May 2012)
↑  Newton, Isaac (1730. (First published 1704)). Opticks (4th ed.). William Innys at the West-End of St. Paul's, London. pp. Prop. V., page 251.)(Retrieved April 27, 2012).
↑  Welch, V.L., Vigneron, J.-P. "Beyond butterflies—the diversity of biological photonic crystals"(July 2007).
↑  Yablonovitch, Eli "Photonic Crystals: Semiconductors of Light"(December 2001)
↑  יעל פלדמן-מגור, ז'אנה אוסיפוב, צבעים מבניים בטבע, על כימיה גיליון 31, 2-2018, עמ' 5-13
↑  מגזין חדשות מדע בשפה ידידותית של מכון ויצמן, כיצד נעלם ספיר הים?, באתר הידען, ‏3-9-2015
↑  יפתח דיבון, סוד הפרי הכחול, באתר מכון דוידסון - הזרוע החינוכית של מכון ויצמן למדע, ‏11-10-2020
↑  Viburnum tinus Fruits Use Lipids to Produce Metallic Blue Structural Color, current biology, ‏6-10-2020
↑  Huang, J., Wang, X., Wang, Z.L. "Bio-inspired fabrication of antireflection nanostructures by replicating fly eyes" (2008).
↑  Boden, S.A., Bagnall, D.M. "Antireflection". University of Southampton. Retrieved (May 19, 2012)
כאשר האור נופל על שכבה דקה, הגלים מוחזרים מן המשטחים העליונים והתחתונים ועוברים מרחקים שונים בהתאם לזווית, ולכן מפריעים זה לזה
מיקרו מבניים בכנף הפרפר
פרפרי Morpho
פרפר האמרלד-טלאים Paridessesostris
חדקונית מברזיל Lamprocyphusaugustus
צבעוניות מבנית באמצעות מראה סלקטיבית
אמרלד סנונית Paridessesostris
אפרודיטה, עכבר הים
ארה כחולה-צהובה Ara ararauna
פירות יער כחולים condensata Pollia
צבע מבני של פירות מורן החורש
מבנה עין העש